Tractatus de casibus curiae., "Secunda cauſæ continentia eſt ratione generalis actionis,[*]…"
author: Francisco Carrasco del Saz
source date: 1630
edition published: 2020-07-27
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Secunda cauſæ continentia eſt ratione generalis actionis, quando diuerſæ res, vel cauſæ, continentur omnes ſub vna actione generali, putà ſub actione tutelæ, vel negotiorum geſtorum, de qua loquitur Iaſon. in dicta l. nulli, poſt gloſſam tertiam: item ſi res litigioſæ ſub diuerſis iuriſdictionibus, & in diuerſis locis ſitæ ſint, & vna actione petantur, ita Andreas Gail dicta obſeruatione 32. numero quinto, & numero ſexto, adducit tertiam continentiam cauſæ, & eius diuiſionem, quæ ex inſtantiæ mutatione inducitur, vt ſolus coram vno iudice pendeat, non debet quis ad alium iudicem vocari, vt ex vulgata l. vbi cœptum, ff. de iudicijs, & alijs ordinarijs allegationibus comprobat: & incurritur pœna amiſſionis cauſæ, ſi coram diuerſis iudicibus quis petat in duobus caſibus; primus fauore libertatis, l. prima in fine, C. de aſſertione tollenda: alius fauore militum, l. tàm collatores, §. finali, C. de re militari, libro 12. Ad hanc continentiam, & eius prohibitam diuiſionem expectat litis præuentio: nam lite coram vno iudice præuento pendente non poteſt coram alio iudice concurrentem, & æqualem iuriſdictionem habente conueniri, ex text. in capite cum plures de officio delegati, libro ſexto.